עוד שאלת ראובן פתח חלונות בכותל החוצץ בינו ובין גגו של חבירו והחזיק בו שני חזקה. ובאותו גגו משתמש ראובן לפעמים ומת ראובן ונשאר חנוך בנו ועכשיו בא שמעון להגביה כותלו כנגד החלונות ולסתמן. טען חנוך שאינו רשאי לפי שהחזיק אביו בהם וגם הוא אחריו שני חזקה ושלא מיחה בהם שמעון. ושמעון טוען שאין לו ולאביו לשעבד במעשיהן קרקעו ועוד דחזקה בלא טענה אינה חזקה ועוד שהן מזיקין אותו בהיזק ראיה ואין להיזק ראיה חזקה הדין עם מי.